CELEX: 62020CN0163
Language: el
Date: 2020-04-16 00:00:00
Title: Υπόθεση C-163/20: Αίτηση προδικαστικής αποφάσεως την οποία υπέβαλε το Bundesfinanzgericht (Αυστρία) στις 16 Απριλίου 2020 — AZ κατά Finanzamt Hollabrunn Korneuburg Tulln

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/7
            
         
      Αίτηση προδικαστικής αποφάσεως την οποία υπέβαλε το Bundesfinanzgericht (Αυστρία) στις 16 Απριλίου 2020 — AZ κατά Finanzamt Hollabrunn Korneuburg Tulln
      (Υπόθεση C-163/20)
      (2020/C 247/11)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzgericht
      
         Διάδικοι στην υπόθεση της κύριας δίκης
      
      
         Προσφεύγουσα: ΑΖ
      
         Καθής αρχή: Finanzamt Hollabrunn Korneuburg Tulln
      
         Προδικαστικό ερώτημα
      
      Έχουν το άρθρο 18 και το άρθρο 45, παράγραφος 1, της Συνθήκης για τη λειτουργία της Ευρωπαϊκής Ένωσης, το άρθρο 7, παράγραφοι 1 και 2, του κανονισμού (ΕΕ) 492/2011 (1), το άρθρο 4, το άρθρο 5, στοιχείο β', το άρθρο 7 και το άρθρο 67 του κανονισμού (ΕΚ) 883/2004 (2), καθώς και το άρθρο 60, παράγραφος 1, δεύτερη περίοδος, του κανονισμού (ΕΚ) 987/2009 (3) την έννοια ότι αντιβαίνει στις διατάξεις αυτές εθνική νομοθετική ρύθμιση η οποία προβλέπει ότι οι οικογενειακές παροχές για τέκνο το οποίο, στην πραγματικότητα, δεν διαμένει μόνιμα στο κράτος μέλος που καταβάλλει τις εν λόγω οικογενειακές παροχές, αλλά σε άλλο κράτος μέλος της Ευρωπαϊκής Ένωσης, σε άλλο συμβαλλόμενο μέρος της συμφωνίας για τον Ευρωπαϊκό Οικονομικό Χώρο ή στην Ελβετία, πρέπει να αναπροσαρμόζονται με βάση τα συγκριτικά στοιχεία για τα επίπεδα τιμών στο αντίστοιχο κράτος και στο κράτος μέλος που καταβάλλει τις οικογενειακές παροχές, τα οποία δημοσιεύονται από την Ευρωπαϊκή Στατιστική Υπηρεσία;
      
         (1)  Κανονισμός (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ 2011, L 141, σ. 1).
      
         (2)  Κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ 2004, L 166, σ. 1).
      
         (3)  Κανονισμός (ΕΚ) 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) 883/2004 για τον συντονισμό των συστημάτων κοινωνικής ασφάλειας (EE 2009, L 284, σ. 1).